Kergelēna arhipelāgs

Kergelēna arhipelāgs ( vai Îles Kerguelen) ir Francijas Dienvidjūru un Antarktikas Zemēs ietilpstošs arhipelāgs Indijas okeāna dienviddaļā. Arhipelāga galvenā sala ir Grantēra (saukta arī par Kergelena salu), kas aizņem 6675 km² no arhipelāga 7215 km². Pārējās nozīmīgākas salas ir Foša sala (206 km²), Nuažēzu salas, Hava sala, Ildupora.

Klimats salās ir mitrs un vēss ar biežu spēcīgu vēju. Augu valsts pārsvarā raksturīga subantarktiskajiem reģioniem, kuru lielā mērā nopostījuši ievestie truši un ziemeļbrieži. Putnu ligzdošanas vieta.

Salas 1772. g. atklājis franču jūrasbraucējs Īvs Žozefs de Kergelēns de Tremarē (Yves-Joseph de Kerguelen de Trémarec). Salu ilgus gadus par bāzi izmantojuši vaļu mednieki. Bijuši salu kolonizācijas mēģinājumi, pēdējais 1912.—1931.g. Salā kopš 1951. gada darbojas zinātniskā stacija Portofransē.

 Ārējās saites 

 Oficiālā vietne
 FDAT Oficiālā vietne
 Kergelēna arhipelāga kartogrāfija un toponīmija
 Kerguelen Archipelago
 Dienvidjūru un Antarktikas Zemes 
 Privāta vietne ar fotoattēliem
 Subantarktiskās salas


Kategorija:Arhipelāgi
Kategorija:Indijas okeāna salas
Kategorija:Francijas Dienvidjūru un Antarktikas Zemes
Kategorija:Subantarktiskās salas
Kategorija:Eiropas Savienības īpašās teritorijas